Dag Solstad. Et festskrift til 30-årsdagen 16 juli 1971

Dag Solstad. Et festskrift til 30-årsdagen 16 juli 1971 er en bok utgitt på Aschehoug i anledning forfatteren Dag Solstads 30-årsdag. Brorparten av boka utgjøres av Solstads egne tekster, men den har også bidrag fra flere andre av Solstads forfattergenerasjon. Boka består av fem deler, tre med Solstads tekster, to med andre forfatteres artikler og dikt om og til Solstad. 

 Første del består av ti petit-artikler av Solstad, fra hans tid som journalist i avisen Tiden i Arendal. Der skrev han i 1962 spalten «Sleng på byen».  
 Andre del omfatter bidrag fra Olav Angell, Paal-Helge Haugen, Liv Køltzow, Eldrid Lunden, Arild Nyquist, Helge Rykkja, Jan Erik Vold og Jorunn Aanderaa.  
 Tredje del inneholder ti essayer og anmeldelser skrevet av Solstad. 
 Fjerde del har tekster av Anders Bye, Kjell Heggelund, Espen Haavardsholm, Georg Johannesen, Arvid Torgeir Lie, Eldrid Lunden, Arild Nyquist, Tor Obrestad, Jan Erik Vold og Einar Økland. 
 Femte og siste del favner 16 skjønnlitterære tekster av Solstad. 

Festskriftet lister også opp bibliografiske opplysninger for alle Solstad-tekstene som trykkes i boka.

Eksterne lenker
 Dag Solstad. Et festskrift til 30-årsdagen 16 juli 1971 på bokhylla.no

Bøker fra 1971
Dag Solstad